อยากทราบหน่อยค่ะ มีอะไรกับแฟน เมื่อเดือนก่อนแตกในหลายรอบมากก แต่เดือนนี้เม็นมา ำำำม่ทราบว่าเดือนหน้าม้โอกาสท้องมั้ยค่ะ
สวัสดีค่ะ การมีประจำเดือนหมายความว่าไม่มีการตั้งครรภ์นับมาจนถึงวันที่มีประจำเดือนค่ะ ดังนั้นถ้าเลือดที่ออกมาเป็นเลือดประจำเดือนจริงก็แทบจะไม่มีโอกาสตั้งครรภ์เลยค่ะ แต่อย่างไรก็ตามบางครั้งเลือดที่ออกมาจากช่องคลอดก็ไม่ใช่เลือดประจำเดือน อาจจะเป็นเลือดที่เกิดจากภาวะอื่นๆเช่น-ผลแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อของช่องคลอด มดลูก-เนื้องอกมดลูก-มีภาวะการแข็งตัวของเลือดผิดปกติ เกล็ดเลือดต่ำ เลือดจึงออกง่ายถ้านับวันแล้วตรงกับช่วงที่จะต้องมีประจำเดือน และมา 3-5 วันแล้วหยุด ไม่มีอาการร่วมอื่นๆเช่นปวดหน่วงท้องน้อย มีไข้ ก็มีโอกาสสูงที่จะเป็นเลือดประจำเดือนตามปกติ ให้สังเกตอาการตัวเองต่อไปว่าประจำเดือนรอบหน้ามาปกติหรือไม่ถ้ามีอาการผิดปกติเช่นปวดหน่วงท้องน้อยมาก ท้องโตขึ้นคลำได้ก้อน ให้รีบไปพบแพทย์เพื่อหาสาเหตุ เพราะอาจจะเป็นเลือดออกจากช่องคลอดที่ไม่ใช่ประจำเดือนค่ะ และครั้งหน้าก่อนมีเพศสัมพันธ์ควรป้องกันเช่นใส่ถุงยางอนามัย หรือรับประทานยาคุมกำเนิดค่ะ